[pic] | EUROOPA ÜHENDUSTE KOMISJON |

Brüssel 23.9.2009

KOM(2009) 505 lõplik

Ettepanek:

NÕUKOGU MÄÄRUS,

millega muudetakse määrust (EÜ) nr 754/2009, millega jäetakse teatavad laevarühmad välja määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast

SELETUSKIRI

Määruse (EÜ) nr 1342/2008, millega kehtestatakse tursavarude ja nende varude püügi pikaajaline kava ning tunnistatakse kehtetuks määrus (EÜ) nr 423/2004, artikli 11 lõike 2 kohaselt võib nõukogu komisjoni ettepaneku ning liikmesriikidelt saadud teabe ja STECFi nõuannete põhjal jätta teatavad laevarühmad püügikoormuse reguleerimise korra kohaldamisalast välja tingimusel, et asjaomaste laevade tursapüügi ja vette tagasilaskmise koguste kohta on kättesaadavad nõuetekohased andmed, tursapüügi protsendimäär ei ületa 1,5 % laevarühma kogupüügist ning püügikoormuse reguleerimise korra kohaldamisega laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele. Pärast seda, kui nõukogu otsustas 27. juulil 2009 jätta Rootsi ja Hispaania laevarühmad välja püügikoormuse reguleerimise korra kohaldamisalast, on STECF hinnanud lisaks Prantsusmaa, Saksamaa, Poola ja Ühendkuningriigi taotlusi.

STECFi nõuande kohaselt osutab Saksamaa ja Poola esitatud teave süsika kohta, Hispaania esitatud teave merluusi kohta ning Prantsusmaa esitatud teave süvamereliikide ja merikuradi kohta piisavalt, et asjaomaste laevade tursapüük ning sealhulgas vette tagasilastud kogused vastavad määruse (EÜ) nr 1342/2008 artikli 11 lõikes 2 sätestatud tingimustele ning seega võib kõnealused laevarühmad püügikoormuse reguleerimise korra kohaldamisalast välja jätta, kui kalapüük toimub peamiselt tursa esinemise sügavusest allpool ehk sügavamal kui 300 m. Kõigi muude taotluste puhul leiti, et esitatud teabest ei piisa nimetatud tingimuste täitmise tuvastamiseks.

Käesoleva ettepaneku eesmärk on jätta kõnealused laevarühmad välja määruse (EÜ) nr 1324/2008 III peatüki kohaldamisalast.

Nõukogul palutakse käesolev ettepanek võimalikult kiiresti vastu võtta, et kaluritel oleks võimalik kavandada ülejäänud püügihooaja tegevust.

Ettepanek:

NÕUKOGU MÄÄRUS,

millega muudetakse määrust (EÜ) nr 754/2009, millega jäetakse teatavad laevarühmad välja määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast

EUROOPA LIIDU NÕUKOGU,

võttes arvesse Euroopa Ühenduse asutamislepingut,

võttes arvesse nõukogu määrust (EÜ) nr 1342/2008, millega kehtestatakse tursavarude ja nende varude püügi pikaajaline kava ning tunnistatakse kehtetuks määrus (EÜ) nr 423/2004,[1] eriti selle artikli 11 lõiget 2,

võttes arvesse komisjoni ettepanekut

ning arvestades järgmist:

1. Määruse (EÜ) nr 1342/2008 III peatükiga on kehtestatud püügikoormuse reguleerimise kord, mille kohaselt jaotatakse püügivõimalused püügikoormuste kujul igal aastal liikmesriikide vahel. Kõnealuse määruse artikli 11 lõike 2 kohaselt võib nõukogu komisjoni ettepaneku ning liikmesriikidelt saadud teabe ja STECFi nõuannete põhjal jätta teatavad laevarühmad püügikoormuse reguleerimise korra kohaldamisalast välja tingimusel, et asjaomaste laevade tursapüügi ja vette tagasilaskmise koguste kohta on kättesaadavad nõuetekohased andmed, tursapüügi protsendimäär ei ületa 1,5 % laevarühma kogupüügist ning püügikoormuse reguleerimise korra kohaldamisega laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele.

2. Nõukogu määrusega (EÜ) nr 754/2009[2] on teatavad laevarühmad välja jäetud määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast.

3. Pärast seda, kui STECF oli hinnanud määruse (EÜ) nr 754/2009 aluseks olevat teavet, esitasid Saksamaa, Prantsusmaa ja Poola teabe teatavate muude nende lipu all sõitvate laevarühmade tursapüügi kohta.

4. Saksamaa esitas teabe, mis käsitleb Põhjamerel ja šotimaast läänes põhjatraaliga süsikat püüdva laevarühma tursapüüki. Kõnealuse teabe ning muude liikmesriikide esitatud teabe põhjal, mis käsitleb kõnealust kalapüüki ning mida STECF on hinnanud, saab teha kindlaks, et kõnealuse laevarühma tursapüügi, sh vette tagasilaskmise kogused ei ületa ajavahemikul, mil kasutatakse üksnes nimetatud selektiivset püügivahendit, 1,5 % kõnealuse laevarühma kogupüügist samal ajavahemikul, kui kalapüük toimub peamiselt tursa esinemise sügavusest allpool ehk sügavamal kui 300 m. Võttes lisaks arvesse kõnealust kalapüüki käsitlevat Saksamaa kontrollikava ning asjaolu, et püügikoormuse reguleerimise korra kohaldamisega kõnealuse laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele, on asjakohane jätta asjaomane laevarühm, mis tegeleb Põhjamerel süsikapüügiga 300 m sügavuses või sügavamal, kasutades selleks vähemalt 100 mm võrgusilma suurusega põhjatraale, määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast välja.

5. Prantsusmaa esitas teabe, mis käsitleb ühe, peamiselt põhjatraaliga süvamereliike püüdva laevarühma tursapüüki šotimaast läänes ning teise, peamiselt võrkudega merikuradit püüdva laevarühma tursapüüki samas piirkonnas. Kõnealuse teabe põhjal, mida STECF on hinnanud, saab teha kindlaks, et kõnealuse laevarühma tursapüügi, sh vette tagasilaskmise kogused ei ületa ajavahemikul, mil kasutatakse üksnes nimetatud selektiivset püügivahendit, 1,5 % kõnealuse laevarühma kogupüügist samal ajavahemikul, kui kalapüük toimub peamiselt tursa esinemise sügavusest allpool ehk sügavamal kui 300 m. Võttes lisaks arvesse kõnealust kalapüüki käsitlevat Prantsusmaa kontrollikava ning asjaolu, et püügikoormuse reguleerimise korra kohaldamisega kõnealuse laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele, on asjakohane jätta laevarühm, mis püüab šotimaast läänes 300 m sügavuses või sügavamal süvamereliike, kasutades selleks vähemalt 100 mm võrgusilma suurusega põhjatraale, ning laevarühm, mis püüab samas piirkonnas 300 m sügavuses või sügavamal merikuradit, kasutades selleks võrke, määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast välja.

6. Hispaania esitas teabe, mis käsitleb õngejadadega merluusi püüdva laevarühma tursapüüki šotimaast läänes. Kõnealuse teabe põhjal, mida STECF on hinnanud, saab teha kindlaks, et kõnealuse laevarühma tursapüügi, sh vette tagasilaskmise kogused ei ületa ajavahemikul, mil kasutatakse üksnes nimetatud selektiivset püügivahendit, 1,5 % kõnealuse laevarühma kogupüügist samal ajavahemikul, kui kalapüük toimub peamiselt tursa esinemise sügavusest allpool ehk sügavamal kui 300 m. Võttes lisaks arvesse kõnealust kalapüüki käsitlevat Hispaania kontrollikava ning asjaolu, et püügikoormuse reguleerimise korra kohaldamisega kõnealuse laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele, on asjakohane jätta asjaomane laevarühm, mis tegeleb merluusipüügiga šotimaast läänes 300 m sügavuses või sügavamal, kasutades selleks õngejadasid, määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast välja.

7. Poola esitas teabe, mis käsitleb Põhjamerel põhjatraaliga süsikat püüdva laevarühma tursapüüki. Kõnealuse teabe ning muu liikmesriikide esitatud teabe põhjal, mis käsitleb kõnealust kalapüüki ning mida STECF on hinnanud, saab teha kindlaks, et kõnealuse laevarühma tursapüügi, sh vette tagasilaskmise kogused ei ületa ajavahemikul, mil kasutatakse üksnes nimetatud selektiivset püügivahendit, 1,5 % kõnealuse laevarühma kogupüügist samal ajavahemikul, kui kalapüük toimub peamiselt tursa esinemise sügavusest allpool ehk sügavamal kui 300 m. Võttes lisaks arvesse kõnealust kalapüüki käsitlevat Poola kontrollikava ning asjaolu, et püügikoormuse reguleerimise korra kohaldamisega kõnealuse laevarühma suhtes kaasneks halduskoormus, mis on ebaproportsionaalne selle üldise mõjuga tursavarudele, on asjakohane jätta asjaomane laevarühm, mis tegeleb süsikapüügiga Põhjamerel 300 m sügavuses või sügavamal, kasutades selleks vähemalt 100 mm võrgusilma suurusega põhjatraale, määruse (EÜ) nr 1324/2008 III peatükis sätestatud püügikoormuse reguleerimise korra kohaldamisalast välja.

8. Seepärast tuleks määrust (EÜ) nr 754/2009 vastavalt muuta.

9. Arvestades, et liikmesriigid reguleerivad püügikoormust ja püügikoormuse piirangute täitmist 1. veebruarist 2009 kuni 31. jaanuarini 2010 kestva püügihooaja alusel ning võttes arvesse asjaolu, et määrus (EÜ) nr 1342/2008 võeti vastu vahetult enne käesoleva hooaja algust, on asjakohane, et käesoleva määrusega ettenähtud erandeid kohaldatakse kogu püügihooaja suhtes ja seega alates 1. veebruarist 2009.

10. Selleks et tagada asjaomastele kaluritele kindlus ning võimaldada neil kavandada käesoleva kalastushooaja tegevust võimalikult kiiresti, on hädavajalik teha erand kuue nädala pikkusest ajavahemikust, millele viidatakse Euroopa Liidu lepingule ning Euroopa ühenduste asutamislepingutele lisatud protokolli (riikide parlamentide funktsiooni kohta Euroopa Liidus) I jao artiklis 3,

ON VASTU VÕTNUD KÄESOLEVA MÄÄRUSE:

Artikkel 1 Määruse (EÜ) nr 754/2009 muudatused

Määruse (EÜ) nr 754/2009 artiklile 1 lisatakse järgmised punktid c kuni g:

„c) Saksamaa lipu all sõitev laevarühm, millele Saksamaa osutas oma 25. märtsi 2009. aasta taotluses, mida täiendab 27. juuni 2009. aasta kiri, ning mis püüab Põhjamerel ja šotimaast läänes 300 m sügavuses või sügavamal süsikat, kasutades vähemalt 100 mm võrgusilma suurusega põhjatraale;

d) Prantsusmaa lipu all sõitev laevarühm, millele Prantsusmaa osutas oma 18. juuni 2009. aasta taotluses ning mis püüab šotimaast läänes 300 m sügavuses või sügavamal süvamereliike, kasutades vähemalt 100 mm võrgusilma suurusega põhjatraale;

e) Prantsusmaa lipu all sõitev laevarühm, millele Prantsusmaa osutas oma 18. juuni 2009. aasta taotluses ning mis püüab šotimaast läänes 300 m sügavuses või sügavamal merikuradit, kasutades selleks võrke;

f) Hispaania lipu all sõitev laevarühm, millele Hispaania osutas oma 6 aprilli 2009. aasta taotluses, mida täiendavad 13. aprilli ja 14. septembri 2009. aasta kirjad, ning mis püüab šotimaast läänes 300 m sügavuses või sügavamal merluusi, kasutades selleks õngejadasid;

g) Poola lipu all sõitev laevarühm, millele Poola osutas oma 23. märtsi 2009. aasta taotluses, mida täiendavad 27. aprilli ja 16. juuni 2009. aasta kirjad, ning mis püüab Põhjamerel 300 m sügavuses või sügavamal süsikat, kasutades vähemalt 100 mm võrgusilma suurusega põhjatraale.”

Artikkel 2 Jõustumine

Käesolev määrus jõustub kolmandal päeval pärast selle avaldamist Euroopa Liidu Teatajas.

Seda kohaldatakse alates 1. veebruarist 2009.

Käesolev määrus on tervikuna siduv ja vahetult kohaldatav kõikides liikmesriikides.

Brüssel, […]

Nõukogu nimel

eesistuja .

[1] ELT L 348, 24.12.2008, lk 20.

[2] ELT L 214, 19.8.2009, lk 16.